b"\n_START_ARTICLE_\nJuan Bosco\n_START_SECTION_\nBuhay\n_START_PARAGRAPH_\nIpinanganak si San Juan Bosco sa gab\xc3\xad ng Agosto 16, 1815 sa mga kabahayan sa gilid ng burol ng Becchi, Italya. Siya ang pinakabatang anak ni Francesco Bosco (1784\xe2\x80\x931817) at Margherita Occhiena. May dalawa siyang nakatatandang kapatid sina, Antonio at Giuseppe (1813\xe2\x80\x931862). Ang mga Bosco ng Becchi ay mga katiwala sa bukid ng pamilyang Moglian. Ipinanganak si Juan Bosco noong panahon ng matinding kakulangan at taggutom sa kanayunan ng Piedmonteses, kasunod ng pagkawasak na dulot ng mga digmaang ni Napoleon at tagtuyot noong 1817._NEWLINE_Namatay ang kaniyang amang si Francesco noong siya'y dalawang taong gulang pa lamang, at naiwan sa kanilang inang si Margherita ang pangangalaga ng tatlong magkakapatid. Malaki ang ginampanang papel ng kaniyang ina sa paghubog at katauhan ni Don Bosco, at maaga niyang tinaguyod ang mga mithiin ng kaniyang anak."